recursal/SuperWikiNEXT-32B huggingface dataset:
Јавно обвинителство
Воздушен поглед на хемиската фабрика Боршод
**Казинцбарцика** е индустриски град во округот Боршод-Абауј-Земплен, Северна Унгарија. Лежи на долината на реката Шајо, 20 километри оддалечен од главниот град на округот, Мишколц.

Историја
--------

Градот Казинцбарцика бил создаден за време на социјалистичката индустријализација, кога неколку села биле обединети со цел да се создаде индустриски град за да се обезбедат работници за новоизградениот Боршоди Веѓи Комбинат (претходник на денешниот Боршод Кем). Селото *Шајоказин* првпат било споменато во 1240 година. Тоа било главно земјоделско село до 1850 година, кога бил отворен првиот рудник за јаглен. Селото Барцика започнало со обединување на две села, Горна и Долна Барцика. Иако рудникот бил отворен во близина, земјоделството останувало главната окупација на селаните до 1920-ти години, кога била изградена голема електрана.

По Втората светска војна, Шајоказин и Баршика биле обединети под името Казинцбарцика. Во 1954 година му било доделен градски статус, а соседното село Беренте било припоено. Градот веќе имал 11.000 жители. Боршод Кем, основана во 1949 година, презела активна улога во развојот на градот, а можностите за вработување привлекле луѓе од целата земја.

Значајни луѓе
-------------

* Композитор Бени Егресив (роден во 1814 година како син на протестантскиот пастир на црквата Шајоказин )
* Петар Одробена фудбалер (роден во 1985 година)
* Ласло Клеинеислер (роден на 8 април 1994) е унгарски фудбалски играч од средниот ред .
„**Кола сено**" (англ. *The Hay Wain*) е слика во масло на платно од англискиот сликар Џон Констабл. Завршена е во 1821 и на неа е прикажана кола сено близу Флетфордската воденица на реката Стауар кај Флетфорд, Сафолк.

Флетфордската воденица била во сопственост на таткото на сликарот, а куќата на лево била на соседот Вили Лот (закупник), кој е роден во неа и никогаш не ја напуштил за подолго од четри дена. Вили Лотовата куќа постои и денес практично непроменета, но ниедно од дрвата на сликата не е присутно денес. Исто така нивото на водата е повисоко бидејќи тој крај на Источна Англија се има спуштено во морето за 30 cm од времето на Констабл.

„Кола сено" денес се цени како една од најинзвонредните британски слики, но кога за првпат била изложена во Кралската академија во 1821 (под насловот „Пејзаж: Пладне") не привлекла ниту еден купувач. Во Франција истата била многу подобро примена каде за неа пофално пишувал Теодор Жерико. Сликата предизвикала сензација кога била изложена заедно со други дела од Констабл во Парискиот Салон во 1824. На таа изложба „Кола сено" добила златен медал од кралот Шарл X, а отисокот на медалот денес е дел од нејзината рамка. Делата на Констабл инспирирале една цела нова генерација на француски сликари, меѓу кои и Ежен Делакроа.

Оваа слика била изгласана за втора најдобра слика во Британија на анкета организирана од програмата *Today* во септември 2005. Изложена е во Националната галерија во Лондон. .!.

Надворешни врски
----------------

* Информации за сликата од Националната галерија (англиски)

|  |  |
| --- | --- |
|  | *Оваа статија за уметничка слика е никулец. Можете да помогнете со тоа што ќе ја проширите.* |
**Културален феминизам** е феминистичка теорија која е посветена на создавање на одделна и радикална култура на жени. Шарлота Перкинс Гивенс смета дека треба да се создаде општество на силни жени кои се водат од женски интереси на пацифизам и кооперативност. Културалните феминисти опишуваат како моќната женска култура на музика, уметност, поезија, наука и медицина ќе бидат антиавторитарни и антиструктурни. Тоа ќе биде култура со феминистички ритуали, симболи и нов јазик. Критичарите тврдат дека културалниот феминизам го игнорира фактот дека женските функции се надополнуваат со машките.

Наводи
------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Коле Бендевски** (Ѓавато (Битолско), 17 јуни 1908

 – Скопје, 25 април 1991

) – македонски првоборец и општественик.

Животопис
---------

Коле Бендевски е роден во село Ѓавато, Битолско на 17 јуни 1908 година. На петнаесетгодишна возраст заминал печалбар во САД, работејќи како возач-таксист и работник во железарница во Гери и во Чикаго и се запознал со комунистичката идеологија. Поради илегалниот престој, бил уапсен и спроведен во затворите во Њујорк и на островот Њуфаундланд, а потоа депортиран во Солун (1932). По враќањето работел како автопревозник, а политички се активирал во времето на изборите (1938) и потоа станал член на КПЈ (1939). Како активист на НОАВМ, бил уапсен (1942–1944) во затворите во Битола, Скопје и Идризово, по што заминал како борец на Седмата македонска НО бригада.

По Ослободувањето бил директор на автосообраќајните претпријатија во Битола и во Скопје, началник на Возниот парк на Владата на НРМ, директор на „Македонија пат" и е пензиониран како началник во Автосообраќајното училиште „Боро Петрушевски" во Скопје (1964). Носител е на Партизанска споменица од 1941.

Творештво
---------

* Во Скопскиот централен затвор, „13 Ноември", Ⅹ, 10, Скопје, 1971;
* Лажни сведоци, Оковани во пранги, Скопје, 1981;
* Формирањето и работата на првата партиска ќелија во селото Ѓавато 1941 и 1942 година, Битола и Битолско во НОВ 1941 и 1942, кн. втора, Битола, 1978; (соавторство со Тодор Чаталовски и Мијал Грбевски)
* Учеството на ѓаваштани во акцијата на с. Кажани, Битолските народноослободителни партизански одреди, Битола, 1982; (соавторство со Тодор Чаталовски и Мијал Грбевски);
* Револуционерната дејност на Трајан Белев-Гоце, Битола и Битолско во НОВ 1943–1944, кн. втора, Битола, 1982, (соавторство со Тодор Чаталовски и Мијал Грбевски);

Наводи
------

1. ↑  *Македонска енциклопедија, том I*. Скопје: Македонска академија на науките и уметностите. 2009. стр. 144. ISBN 978-608-203-023-4.
**Канга пирау** (што буквално се преведува од маорски како скапана пченка), ― кашесто јадење од ферментирана пченка, направено и консумирано од Mаорите во Нов Зеланд.

Правење
-------

Пченката традиционално се подготвува со потопување на цели кочани од пченка во потоци на проточна вода во ткаени корпи за неколку недели, сè додека јатките од пченка не паднат на дното на корпата. Во современите препарати, пченката се натопува во контејнери исполнети со вода. Како резултат на постапката на ферментација, пченката има прилично лута арома, па оттука и името е скапана пченка. Историски гледано, оваа постапка на ферментација била користена и за зачувување на риби и ракови, како што се јастози.

### Служење

Стекнатата ферментираната пченка се пасира пред сервирање, и често се служи со крем и шеќер.

Поврзано
--------

* Боза
* Список на каши
* Оги
* Пои
* Позол

Наводи
------

1. ↑  „Kānga pirau". Посетено на 10 јули 2021.
2. ↑  „Maori preservation techniques". Посетено на 10 јули 2021.
**Колбе-Шмитова реакција** или **Колбеев процес** (именувана според Херман Колбе и Рудолф Шмит) е карбоксилациона хемиска реакција која настанува при затоплување на натриум феноксид (натриумова сол на фенол) со јаглерод диоксид во услови на висок притисок (100 atm, 125 oC), а потоа производот се обработува со сулфурна киселина. Конечниот производ е ароматична хидроксилна киселина, позната како салицилна киселина (од која се прави аспирин).

The Kolbe–Schmitt reactionThe Kolbe–Schmitt reaction
Доколку се користи калиум хидроксид, се добива 4-хидроксибензојна киселина—битен реагенс во производството на широката класа парабени позната под името биоциди, т.е. средства за лична хигиена.

Истата методологија се користи при индустриска синтеза на 3-хидрокси-2-нафтолна киселина. Региохемија на оваа реакција е осетлива на температурни разлики.

Наводи
------

1. ↑  Kolbe, H. (1860-01-01). „Ueber Synthese der Salicylsäure". *Justus Liebigs Annalen der Chemie*. **113** (1): 125–127. doi:10.1002/jlac.18601130120. ISSN 0075-4617. Архивирано од изворникот на 2020-06-27. Посетено на 2020-06-27.
2. ↑  Schmitt, R. (1885). „Beitrag zur Kenntniss der Kolbe'schen Salicylsäure Synthese". *Journal für Praktische Chemie* (англиски). **31** (1): 397–411. doi:10.1002/prac.18850310130. ISSN 1521-3897.
3. ↑  Lindsey, Alan S.; Jeskey, Harold (1957-08-01). „The Kolbe-Schmitt Reaction". *Chemical Reviews*. **57** (4): 583–620. doi:10.1021/cr50016a001. ISSN 0009-2665.
4. ↑  Booth, Gerald (2000). *Ullmann's Encyclopedia of Industrial Chemistry* (англиски). American Cancer Society. doi:10.1002/14356007.a17\_009. ISBN 978-3-527-30673-2.
**Знамињата на југословенските социјалистички републики** се знамиња не секоја од шесте составни републики. Републичкото знаме се бесело заедно со знамето на СФРЈ на државни празници и други свечености.

Поединечните знамиња на југословенските социјалистички републики биле:

|  |  |  |
| --- | --- | --- |
| СР Босна и Херцеговина | СР Македонија |  СР Словенија |
| СР Србија | СР Црна Гора | СР Хрватска |

Знамињата се засновани на стари знамиња на претходните составни нации на Кралството СХС и Кралството Југославија, кои во главно ги користеле пансловенските бои, црвена, бела и сина. Кон сите е придодадена комунистичката црвена ѕвезда. Македонското и босанското знаме се исклучок: македонското знаме е само црвено (заради новоформираноста на републиката), додека пак босанското е црвено со југословенското знаме во аголот, заради мешаниот карактер на населението таму.

Поврзано
--------

* Грбови на југословенските социјалистички републики
* Знаме на Социјалистичка Федеративна Република Југославија
* Знаме на Босна и Херцеговина
* Знаме на Македонија
* Знаме на Словенија
* Знаме на Србија
* Знаме на Хрватска
* Знаме на Црна Гора
Коконукански јазици.
**Коконуканските јазици** се индијански јазици кои се зборуваат во Колумбија, Јужна Америка. Во оваа група на јазици спаѓаат следните: гвамбијано јазик, тотороски јазик и коконукански јазик. Често овие јазици се сметаат како еден дијалект на барбакоанските јазици.

Наводи
------

* Branks, Judith; Sánchez, Juan Bautista. (1978). *The drama of life: A study of life cycle customs among the Guambiano, Colombia, South America* (pp xii, 107). Summer Institute of Linguistics Museum of Anthropology Publication (No. 4). Dallas: Summer Institute of Linguistics Museum of Anthropology.

ɤ *Оваа статија поврзана со американските староседелски јазици е никулец. Можете да помогнете со тоа што ќе ја проширите*.
**Коине** (грчки: *Ελληνιστική Κοινή* МФА: [kɔɪnɛ̝^], современ грчки МФА: [kʲiˈni e̞liniˈkʲi], "заеднички грчки" или ἡ κοινὴ διάλεκτος, [i kʲiˈni ðiˈale̞kto̞s], „заеднички дијалект") е популарна форма на грчкиот јазик која се развила во посткласичниот период, односно помеѓу 300 п.н.е. и 300 година. Овој јазик исто така се нарекува **александриски**, **хеленистички**, **патристички**, **заеднички** или **библиски** грчки. Во антиката се користеле изразите *коине*, *хеленски*, *александриски* и *македонски*; за да се нагласи разликата со античкиот дијалект. Коине претставувал прв заеднички надрегионален грчки дијалект а подоцна служел како лингва франка за источниот медитеран и Блискиот Исток за време на римското владеење. Важен е и како оригинален јазик на кој е напишан Новиот завет на христијанската Библија односно Septuaginta (грчки превод на Стариот завет). Коине е главен предок на модерниот грчки јазик.

Наводи
------

1. ↑  Κοπιδάκης, Μ. Ζ. "Εισαγωγή στην Ελληνιστική Κοινή", u *Ιστορία της Ελληνικής Γλώσσας*, Κοπιδάκης, Μ.Ζ. (ed.), Atena, 1999, pp. 82-92
2. ↑  Remarks on the synonyms of the New Testament by Johann August Heinrich Tittmann, Edward Craig, Edward Robinson, Moses Stuart pg 148-155
3. ↑  A history of ancient Greek by Maria Chritē, Maria Arapopoulou, Centre for the Greek Language (Thessalonikē, Greece) pg 436 ISBN 0-521-83307-8
4. ↑  Andriotis, Nikolaos P. *History of the Greek Language*.
Каналот Одра-Хафел близу Еберсвалде
**Каналот Одра-Хафел** (германски: *Oder-Havel-Kanal*) е германски канал изграден помеѓу 1908 и 1914, првично познат како **Канал Хоенцолерн**. Заедно со водениот пат Хоензатен-Фриксталер, Одерхалтунг и Шветер Кверфарт го создавале водениот пат Хафел-Одра. Води од градот Цедиња, близу градот Шчеќин на реката Одра помеѓу Германија и Полска до Хафел, притока на Елба, близу Берлин. Долг е 82,8 километри и 33 метри широк.

Надворешни врски
----------------

|  |  |
| --- | --- |
|  | „Канал Одра-Хафел" на Ризницата ? |

* Сојузно статистичко биро, германски список на пловни канали со должина од над 80 километри Архивирано на 31 август 2005 г.

Координати: 52°52′N 14°02′E﻿ / ﻿52.867° СГШ; 14.033° ИГД﻿ / 52.867; 14.033
**Кади Махмуд Челеби-ефенди** (турски: *Kadı Mahmud Çelebi Efendi*) — османлиски кадија и дарител од 16 век.

Животопис
---------

За кадијата Махмуд-ефенди нема многу сочувани податоци. Се знае дека во 959 година од хиџра (1551-1552 г.) бил назначен во судот во Битола. Востановил побожен вакаф за новата џамија во градот што го носи неговото име. Вакафот на џамијата содржел дуќани, куќи, магази и анови. Во блиэина на џамискиот објект отворил медреса, а наоколу џамијата имало мали гробишта каде бил погребан битолскиот бекташки мистик Халил Баба.

Поврзано
--------

* Јени џамија

Наводи
------

1. 1 2  Михајловски, Роберт (2009). „Битолската Јени џамија во светлината на најновите археолошки откритија" (PDF). *Патрониум*: 183. Посетено на 23 март 2022.
**Каламијанските јазици** се мала група јазици кои се зборуваат на Филипините. Тие се дел од групата на филипински јазици од семејството на австронезиски јазици. Овие јазици се групираат со тагбанваски јазик и со агутајненски јазик. Овие се малкуте јазици кои сè уште го користат старото писмо, најчесто за поезија.

Класификација
-------------

Според Аделар и Химелман (2005), калимијанските јазици се посебна гранка од филипинските јазици. Од другата страна пак, според Базата на основни австронезиски зборови, овие јазици се сродни со палаванските јазици.

Наводи
------

1. ↑  *Austronesian Basic Vocabulary Database*

Поврзано
--------

* Филипински јазици
* Австронезиски јазици


|  |  |
| --- | --- |
| Stub icon | *Оваа статија поврзана со австронезиските јазици е никулец. Можете да помогнете со тоа што ќе ја проширите.** п
* р
* у
 |
**Значење** се изучува во филозофијата и семантиката. Прашања за тоа како зборови и различни означувачи значат нешто и што тоа значи да се каже дека фраза или друг симбол има некакво значење се пивотални за разбирање на јазикот и човечкото искуство. Литературна теорија, критичка теорија, и некои гранки на психоанализа се исто така вклучени во дискусија на значењето.

Гранки на филозофија што се директно вклучени во анализа на значењето се филозофија на јазикот, епистемологија, филозофска логика и филозофија на умот.

Лингвистиката е некогаш поделена на три аспекти: прагматика, синтакса и семантика, кои ги изучуваат соодветно користењето, образувањето и значењето на лингвистичките изрази.

Поврзано
--------

* Каузална теорија на имиња
* Ноам Чомски
* Општа семантика
* Идеја
* Слика
* Информација
* Сол Крипке
* Логички позитивизам
* Метафора
* Бертранд Расел
* Семиотика
* Универзална граматика

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85112184
* GND: 4005184-5

 |

 |
**Знаме (стандард) на претседателот на Украина** (украински: *Прапор (штандарт) Президента України*) ― службеното знаме на претседателот на Украина.

Претседателското знаме на Украина било потврдено со указ на претседателот на Украина од 29 ноември 1999 година и било користено за време на инаугуративната церемонија. Претседателот на Уставниот суд на Украина е тој кој му го претставил на претседателот. При одржувањето на своето инаугуративно обраќање, претседателот зазема посебно место во салата за седници на Врховната Рада до која е поставена бојата на претседателот.

Дизајн
------

Бојата на претседателот претставува сина квадратна ткаенина со златен трозабец во средината - Знакот на државата на кнезот Владимир Велики, обрабена со златен вегетативен украс. Двострана свилена ткаенина била извезена со употреба на сметачки технологии. На едната страна од бојата на претседателот има повеќе од милион конци од чисто злато и жолто златни конци. Везениот трозабец има волумен поради посебна постава. А знамињата на британскиот крал, соединетодржавскиот и францускиот претседател се направени со употреба на истата технологија.

Поврзано
--------

* Државни симболи на претседателот на Украина
* Знаме на Украина

Наводи
------

1. 1 2  „Державні символи Президента України" [Државни симболи на претседателот на Украина]. *Национална библиотека на Украина „В.И. Вернадски"* (украински). Посетено на 11 март 2023.
2. ↑  „Офіційні Символи президента України" [Службени симболи на претседателот на Украина]. *People's Army* (украински). Министерство за одбрана на Украина. 10 јуни 2014. Архивирано од изворникот на 2017-07-23. Посетено на 11 март 2023.
3. ↑  „Про офіційні символи глави держави | від 29.11.1999 № 1507/99" [Околу службените симболи на челото на државата {!}} од 29.11.1999 № 1507/99]. *zakon2.rada.gov.ua* (украински). Посетено на 11 март 2023.

Надворешни врски
----------------

* Украина - Претседателско знаме на знамињата на светот
* Службена мрежна страница на претседателот на Украина
* 

* Знаме на претседателот на Украина на Ризницата ?
**Камил Градек** (полски: *Kamil Gradek*; р. 17 септември 1990

) — полски професионален друмски велосипедист, кој вози за UCI World Tour екипата Интермарше-Ванти-Жобер Материо.

Настапил на Светското друмско првенство. Во мај 2019 година бил именуван во почетниот состав за Џиро д’Италија 2019.

Достигнувања
------------

2011
1.  Национално јуниорско хронометарско првенство
2012
1.  Национално јуниорско хронометарско првенство
2013
1.  Национално хронометарско првенство во дуо (со Павел Бернас)
2. Меморијал Хенрик Ласак
3. Трка Балтик-Карконоше
2014
1. Краен пласман Трка Шлакјем Бурштиновим Хелена
1. Трка околу Кина I
2. Вишеградска велосипедска трка
2. Национално хронометарско првенство во дуо
3. Трка околу Кина II
2015
Трка околу Полска
 Пласман на средни спринтови
2. Национално хронометарско првенство
2. Рунд ум Зебниц
6. Краен пласман Гп Интернационал до Гвадијана
9. Велотон Стокхолм
10. Европско хронометарско првенство
2016
8. Краен пласман Трка околу Естонија
10. Краен пласман Докола Мазовша
2018
10. Нокере Курсе

Наводи
------

1. ↑  Ferri, Marco (24 декември 2018). „CCC Team, Riccardo Zoidl prende il posto di Denifl e completa il roster" [CCC Team, Riccardo Zoidl takes the place of Denifl and completes the roster]. *SpazioCiclismo* (италијански). Gravatar. Посетено на 2 јануари 2019.
2. ↑  „2019: 102nd Giro d'Italia: Start List". *ProCyclingStats*. Посетено на 8 мај 2019.

Надворешни врски
----------------

* „Достигнувања на Камил Градек". Cycling Archives.
* „Достигнувања на Камил Градек". ProCycling.
* „Достигнувања на Камил Градек". Cycling Quotient.

|  |  |
| --- | --- |
| Знаме на ПолскаБиографска икона | *Оваа биографска статија поврзана со полскиот велосипедизам е никулец. Можете да помогнете со тоа што ќе ја проширите.** п
* р
* у
 |
Воздушна фотографија од Карлстенс тврдинатаВоздушна фотографија од тврдината Карлстен
**Карлстен** е камена тврдина сместена на Марстранд, на западниот брег на Шведска. Тврдината била изградена по наредба на шведскиот крал Карл X од Шведска по Роксилдскиот мировен договор, во 1658 година, за да се заштити новостекнатата провинција Бохуслен од непријателски напади. Местото Марстранд е избрано поради неговата локација и пристапот до пристаниште без мраз. Тврдината била исклучена како постојана одбранбена позиција во 1882 година, но останала во воена употреба до раните 1990-ти.

Историја
--------

 Кула. Највисокиот дел од тврдината.
По мировниот договор во Роскилде во 1658 година, Бохуслен, и заедно со него, Марстранд припаѓал на Швеѓаните. Градот одамна е главно место за тргување. Бидејќи пристаништето речиси никогаш не замрзнува, дел од шведската морнарица била стациониран овде. За да го одбрани Марстранд, Карл Х Густав одлучил да изгради тврдина на островот. На 23 јули 1677 година, по напад врз утврдувањата во Марстранд од Улрик Фредерик Гилденлав, данскиот воен командант во Норвешка, **Карлстен** бил освоен. Во 1719 година, тврдината била нападната и опколена по втор пат во својата историја од норвешкиот вицеадмирал Торденскиолд, (штитот на громот) паѓајќи во непријателски раце. Тврдината била вратена на Шведска преку преговори и договори.

Градба
------

 Карлстен во 1867 година.
Во 1658 година, под раководство на Јохан Ворншолд, изградено е импровизирано утврдување во форма на дрвени *скенови на Волен*, на врвот на планината над „големата метеорлошка станица" на градот. Оваа тврдина била од голема корист во есента 1659 година за да го возврати нападот извршен од норвешките сили. Во 1666 година, започнала изградбата на зграда за замена на дрвениот раб. Оваа нова тврдина била во форма на римски редут, односно кула со четири мали рампи. Првично била изградена квадратна камена кула, но во 1681 година, започнала изградбата на голема кула со тркалезна форма, по дизајнот на командантот Карл Густаф Фрoлих, на цртежи создадени од Ерик Далберг, било општо одобрена во 1685 година, и веќе во 1689 година тврдината била скоро завршена, составена тогаш од редут од цигли и висока катна кула, која го вклучувала и поранешниот плоштад.

Изработката ја вршеле затвореници осудени на казнена работа. Последователните дополнувања на тврдината биле извршени до 1860 година кога конечно била завршена. Карлстен бил исклучиво затвор за мажи. Најпознатиот затвореник во Карлстен бил веројатно Ласе-Маја, кој бил затворен овде во периодот од 1813-1838 година.

Наводи
------

1. ↑  „Welcome to Carlstens Fortress Marstrand". *web.archive.org*. 2003-12-07. Архивирано од изворникот на 2003-12-07. Посетено на 2021-07-21.CS1-одржување: бот: непознат статус на изворната URL (link)
**Калмар** (шведски: *Kalmar län*) — округ (*län*) во јужниот дел на Шведска. Се граничи со окрузите Крунуберг, Јеншепинг, Блекинге и Естерјетланд. На исток во Балтичкото Море се наоѓа островскиот округ Готланд.

Окрузите во шведска се управни единици, додека пак покраините се подрачја од културно-историско значење. Округот Калмар географски го зафаќа источниот дел на покраината Смоланд и целиот остров Еланд.

Култура
-------

Голем дел од подрачјето наречено Стура Алварет е прогласен за светско наследство на УНЕСКО. Јужниот дел на Еланд е живеалиште на разни ретки видови. Меѓу археолошките знаменитости на Еланд се вбројува ранопалеолитската населба Алби, гробиштата Гетлинге и тврдината Екеторп. На островот се наоѓа и природниот резерват Отенби.

Управа
------

Сè до 1672 територијата на округот Калмар била дел од округот Крунуберг. Помеѓу 1680 и 1683 Блекинге бил дел од Калмар поради поморската база во Карлскруна.

Управата (*Landshövding*) на округот е сместена во градот Калмар. На чело на окружниот административен одбор (*Länsstyrelse*) стои управникот. Моментално таа функција ја извршува Свен Линдгрен.

Од 1997 општините и окружниот совет соработуваат преку посредно управуваниот Регионален совет на Калмар. Овој совет ги застапува регионалните интереси во однос на развој, раководи со планирањето на инфраструктурата, високото образование, културни проблематики и инвестиции.

Општини
-------

Копнени:

* Вестервик
* Вимерби
* Емабуда
* Калмар
* Менстерос
* Нибру
* Оскарсхамн
* Турсос
* Хегсби
* Хултсфред

На Еланд:

* Боргхолм
* Мербилонга

Наводи
------

1. ↑  „Квартал 1 2011". Централна статистичка служба. (шведски)

Поврзано
--------

* Линеев универзитет

Надворешни врски
----------------

* Окружен административен одбор на Калмар (шведски)
* Регионален совет на Калмар Архивирано на 26 јуни 2009 г. (шведски) (англиски)
* Окружен совет на Калмар (шведски) (англиски) (германски) (француски)
* Калмарски универзитет Архивирано на 2 јануари 2006 г. (шведски) (англиски)

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Шведска |
| --- |
|  |
| 
* Блекинге
* Вермланд
* Вестерботен
* Вестернорланд
* Вестманланд
* Вестра Јеталанд
* Готланд
* Даларна
* Еребру
* Естерјетланд
* Јевлеборг
* Јемтланд
* Јеншепинг
* Калмар
* Крунуберг
* Норботен
* Седерманланд
* Сконе (Сканија)
* Стокхолм
* Упсала
* Халанд

 | Шведска |

 |

Координати: 56°44′N 15°54′E﻿ / ﻿56.733° СГШ; 15.900° ИГД﻿ / 56.733; 15.900
Исечок од знамето, објавено во весникот Македонски глас.
**Знамето на македонската колонија во Петроград** е народно знаме кое било користено од македонските иселеници во Петроград (денешен Санкт Петербург), Русија. Знамето било објавено и во деветтиот број на весникот Македонски глас каде што се предложува за знаме на независна македонска држава.

Платформата на знамето е црвена со жолти граници. Во горниот десен агол во бел квадрат стои коњот Букефал на кралот Александар Македонски претставен во црвена боја, а во долниот лев агол е претставено сонце над кое пишува Единствена Независна Македонија (руски: Единя Независніиа Македониіа) на руски јазик.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**„Кристалните јами на пропаста"** — збирка куси раскази од македонскиот писател Дејан Мирчески, објавена во 2012 година, во издание на издавачката куќа Темплум. За неа, авторот ја добил наградата „Новите!" за 2012 година, која ја доделува Темплум.

Технички одлики
---------------

Збирката е објавена како деветта книга во едицијата „Катапулт". Таа е отпечатена во мал формат (18 сантиметри), во мек повез и има 150 страници. Книгата е каталогизирана во Националната и универзитетска библиотека „Св. Климент Охридски" - Скопје и ја носи меѓународната ознака ISBN 978-608-4658-19-1. Графичкото уредување и дизајн е дело на фирмата „Кома". На кориците се наоѓаат слики на Срѓан Миќиќ, а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка - Скопје АД - Скопје.

Содржина
--------

Збирката „Кристалните јами на пропаста" содржи 39 раскази, пишувани во периодот 1999-2008 година:

Непромисленост, Детето што трчаше по облачињата, Падот на детето, Судбина, Врапчето Витко, Цревата, Исус, Празнина, Тие оделе, Кеса, Дупки во напластениот снег, Беше црно, Бурек од лице, НЗС, Слатки, Тип што дупи балони, Како го ќари, Ѓавол (не е за слаби души), Тепих од тигрова кожа, Човечиња (на Наташа), Вистинска љубов, Празната соба, Диво зеленило, Спомени, Сон без звуци и бои, Канџите на човечката сенка, Очи за око, Честички, Ебате жената, Кепец, Клавир, Принципи, Вадителот, Збуновите, На Саше (посмртно), Затворен во времето, Кристалните јами на пропаста, Разделена целина, и Сè е возможно (царство Македонија): сурова еуфорија во пет сцени.

Наводи
------

1. 1 2  Дејан Мирчески, *Кристалните јами на пропаста*, Темплум, Скопје, 2012.
Пример на криптограм чие дешифрирање ја открива реченицата „Style and structure are the essence of a book; great ideas are hogwash." (македонски: „Стилот и структурата се суштината на една книга; големите идеи се бесмислица.") од Владимир Набоков.
**Криптограм** — вид загатка којашто се состои од краток шифриран текст. Обично, шифрата која се користи за шифрирање на текстот е доволно едноставна за да овозможи рачно решавање на криптограмот, а често се користат и заменлви шифри кои овозможуваат замена на секоја буква со друга буква или број согласно одредено правило. Понекогаш се користат и други видови шифри за создавање на криптограми, како што се книжните шифри кај кои се користат книги или статии за шифрирање на пораки. Решавањето на загатката се состои од одгатнување на текст со помош на расфрланите букви на почетокот.

Примена
-------

Во минатото, криптограмите имале сериозна примена во областа на криптографијата, но во поново време тие главно се среќаваат во весници и списанија како содржина за разонода.

Со називот „Криптограм" е именуван и часописот на Американското криптографско здружение, којшто содржи криптографски загатки.

Наводи
------

1. ↑  Danesi, Marcel (22 September 2010). „Cryptograms and the Allure of Secret Codes". *Psychology Today*. Посетено на 17 ноември 2019.
**Катајама треската** е имунолошки одговор на акутната инфекција со шистозома и обично се јавува две до 10 недели по изложувањето. Ова не треба да се меша со алергиска реакција со оток со сврбеж со големина до 1-3 цм на влезните точки на церкаријата (ларва на црвот шистозома) во моментот на инфекцијата.

Покрај осип на кожата со повеќе мали папули, највообичаено на трупот, обично се јавува еозинофилија, сува кашлица, треска, замор, болки во мускулите и стомакот со зголемен црн дроб и слезина и зголемени вредности на црниот дроб, како и привремени нодуларни инфилтрати во белите дробови.

Се смета дека имунолошкиот одговор кај Катајама треската е предизвикан од противгени (антигени) на шистозомата за време на нејзиното зреење и движење врз кои се изложува имуниот систем на инфицираното лице. Соодветно, биопсиите на кожата покажуваат и еозинофилни инфилтрати без доказ на јајца од шистозома, додека серолошки се докажуваат противтела (антитела) против возрасната форма, но не и антитела против јајцата.

Во повеќето случаи, Катајама треската поминува сама по себе ако не се лекува, но инфекцијата со шистозома останува. Медицинската терапија на Катајама треската е симптоматска. За лекувањето на шистозомијазата често е доволна една доза на антихелминтикот празиквантел, која е подобро да се даде по поминување на акутната фаза.

Наводи
------

* Карл Еј Џеј Пујлаерт, Питер-Пол ван Тиел: *Катајама треска. медицинско списание: New England Journal of Medicine* 2016 година, том 374, број 5 од 4. февруари 2016 година, страница 469; DOI: 10.1056/NEJMicm1504536

  


|  |  |
| --- | --- |
|      | Ве молиме, обратете внимание на **важното предупредување**во врска со темите поврзани од **областа на медицината (здравјето)**. |
**Кралското село Котроманиќево** е туристичко етно-село во близина на Добој, изградено во привлечна природна средина, веднаш до главниот пат што води од Добој до Дервента.

Позиција
--------

Кралското село Котроманиќ се наоѓа 40 километри од Добој, главниот пат кој ги поврзува планините Озрен и Вучијак со рамнините Посавина. Селото е изградено на брегот на Величанка, река која е исклучително богата со рибја фауна и школки (што сведочи за неговата чистота), а целата област го прави природен амбиент идеален за одмор и рекреација. Во непосредна близина на Котроманиќевo, во селото Ритешиќ во Вучијак (Зворничко-тузланска епархија), се гради првиот манастир на св. Матрона во Москва, а воедно и првиот манастир во Република Српска е посветен на руски светец.

Објекти на комплексот
---------------------

Кралското село е изградено користејќи првенствено природни материјали, при што примарна цел е да биде место кое се враќа со својата содржина и понуда во време кога српското кралско семејство Котроманиќи владеело со територијата на праисториската Босна, со што се потсети на животот на предците и нивната приврзаност кон нивната татковина. Со бројни детали собрани во оваа област, реплики на средновековни објекти, голем број куќи и колиби, рекреативни објекти и рекреација, кралското село е еден од туристичките бисери на Република Српска.

Активности
----------

Активности кои можат да се реализираат како дел од посетата на кралското село Котроманиќево се бројни. Поаѓајќи од прошетка низ недопрената природа на Вучијак, па сè до средновековните тврдини во околината сместена во општините Добој, Модрича, Маглај и Тешањ. Она што е еден вид печат на ова етно-село е организирањето на витешки и средновековни вечери, кои го поттикнуваат животот на Котроманиќ, како и организиран лов со локални здруженија, ловечки собири, риболов на Босна, Величанка и Укрина, параглајдерство во Озрен, возење на велосипед покрај Преслица, Озрен, Вучијак и Крњина, како и голем број спортски активности.

Галерија
--------

* 
* 
* 
* 
* 
* 
* 
* 
* 
*

Поврзано
--------

* Династија Котроманиќи

Наводи
------

1. ↑  „Етно-село Котроманићево". Туристичка организација Републике Српске. Посетено на 19 јули 2016.
2. ↑  „Први манастир Свете Матроне Московске". Епархија зворничко-тузланска. Архивирано од изворникот на 11 октомври 2014. Посетено на 19 јули 2016.
3. ↑  „Етно-село Котроманићево". *visitmycountry.net*. Архивирано од изворникот на 2015-07-14. Посетено на 19 јули 2016.
4. ↑  „Додатна понуда". Краљевско село Котроманићево. Посетено на 19 јули 2016.

Надворешни врски
----------------

Официјално семрежно место на Котроманиќево
Меморијалниот храм на Рамзес III во Мединет Хабу содржи мал список на фараони од Новото египетско кралство. Натписите многу личат на кралскиот список од Рамезеум, што е слична сцена на Рамзес II, која била искористена како образец за сцените овде. 

Сцената за првпат била објавена од Жан Франсоа Шамполион во 1845 година, по што следела објава на Карл Ричард Лепсиус четири години подоцна. И двете содржеле мали пропусти и грешки, а речиси сто години подоцна, епиграфското истражување го објави дефинитивниот изглед на сцената во 1940 година.

Сцената покажуваат дека Рамзес III учествувал во церемониите на фестивалот Мин. Таа содржи 16 картуши со имиња на девет фараони. 

 Кралскиот список од Мединет Хабу

Наводи
------

1. ↑  Jean François Champollion (1845).
2. ↑  Carl Richard Lepsius (1849).
3. ↑  The Epigraphic Survey (1940).

Библиографија
-------------

* + Jean François Champollion: *Monuments de l'Égypte et de la Nubie*, Vol. III, plates 213-214 (Paris: 1845)
	+ Carl Richard Lepsius: *Denkmaeler aus Aegypten und Aethiopien*, III, plates 212-213, (Berlin: 1849)
	+ The Epigraphic Survey: *Medinet Habu: Volume IV*, OIP 51, Plates 203-207 (Chicago: 1940)
	+ Kenneth A. Kitchen: *Ramesside Inscriptions*, Vol V, pp. 205:12-13; 209:11-12 (Oxford: 1983)
Сомерсетскиот дом, во кој е сместено Кралското книжевно друштво
**Кралско книжевно друштво** англиски: *The Royal Society of Literature, RSL*) — најважната книжевна организација во Велика Британија. Основано е во 1820 г. од страна на кралот Џорџ IV, со цел да „се наградат книжевните заслуги и да се поттикне книжевното творештво". Негов прв претседател е Томас Берџес, Епископ на Сент Дејвидс (подоцна Епископ на Солсбери). Денес друштвото има 450 членови (секоја година се бираат нови 14) кои, како звање, добиваат право на наставката „FRSL" по нивното име. Установата е сместена во Сомерсетскиот дом во Лондон.

Меѓу некогашните членови на друштвото се вбројуваат Семјуел Тејлор Колриџ, Вилијам Батлер Јејтс, Радјард Киплинг, Томас Харди, Џорџ Бернард Шо и Артур Кестлер. Позначајни членови денес се Чинуа Ачебе, Антонија Фрејзер, Атол Фугард, Дорис Лесинг, В.С. Најпол, Питер Дикинсон, Том Стопард, Хелен Данмор и Џ.К. Роулинг. Новопрогласените членови си го внесуваат името во свечен именик користејќи го наливперото на Бајрон или со гускиното перото на Дикенс.

Друштвото издава годишник со наслов *The Royal Society of Literature Review* („Ревија на Кралското книжевно друштво") и доделува повеќе книжевни награди како Ондачиевата и Џервудовата награда како и меморијалната награда „В.С. Причет". Особено истакнатите писатели ја добиваат почесната титула Придружник на Кралското книжевно друштво (*Companion of the Royal Society of Literature*) и Бенсоновиот медал за животно дело во областа на книжевноста.

Поврзано
--------

* Англиска книжевност
* Сомерсетски дом

Наводи
------

1. ↑  „RSL Review". Архивирано од изворникот на 2012-05-02. Посетено на 2012-08-29.

Надворешни врски
----------------

* Кралско книжевно друштво (англиски)
* на Кралското книжевно друштво[*мртва врска*] (англиски)
* Книжевни награди Архивирано на 3 јуни 2015 г. (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 127261399
* LCCN: n50069687
* ISNI: 0000 0001 2153 4026
* GND: 37846-X
* SUDOC: 137371608

 |

 |
Прошараното крзно од леопард му прави камуфлажа на овој грабливец од заседа.
Крзно од опосум
**Крзно** е збир телесни влакна на нечовечки цицачи. Тоа игра улога на заштитна „облека" за животните; крзното може да се состои од кратки долни влакна, долги горни влакна и, во некои случаи, средни влакна. Сите цицачи немаат крзно. Крзното се користи заради неговата практична (облека), декоративна и престижна вредност. Освен природните, постојат и имитации на крзна (вештачко крзно) кои се далеку поевтини.

Крзното како мотив во уметноста и во популарната култура
--------------------------------------------------------

* „Крзното од лисица на мајка ми" — краток расказ на македонската писателка Сања Михајловиќ-Костадиновска.
* „Венера во крзно" (англиски: *Venus in Furs*) — песна на американската рок-група „Велвет андергаунд" (*Velvet Underground*) од 1966 година.

Поврзано
--------

* Крзнена облека

Наводи
------

1. ↑  Сања Михајловиќ-Костадиновска, *Во кратки црти*. Скопје: Бегемот, 2021, стр. 21-22.
2. ↑  YouTube, velvet underground - venus in furs (пристапено на 19.9.2019)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85052483
* GND: 4173641-2
* NDL: 00565294

 |

 |
**Кевин Реза** (француски: *Kévin Reza*; р. 18 мај 1988

) — француски професионален друмски велосипедист, кој вози за професионалната континентална екипа Б&Б Хотелс п/б КТМ.

Достигнувања
------------

2007
3. Национално јуниорско велодромско првенство - Медисон
2008
1. Етапа 2 Вуелта Мадрид под 23 години
2009
Тур де ла Мартиник
1. Етапа 1
1. Етапа 5
1. Етапа 8а
2. Краен пласман Сиркут ду Мене
3. Ле Букл де ла Лоара
2010
1. Ле Букл де ла Лоара
2011
3. Национално велодромско првенство - Медисон
2013
8. Шоле-По де Лоара
9. Париз-Брисел
2014
3. Национално друмско првенство
6. Класик Лоара Атлантик
9. Краен пласман Тур де Пикарди
2015
4. Класик Сид Ардеш
10. Класик Лоар Атлантик
2016
7. Краен пласман Тур де Пикарди
2017
3. Париз-Камемберт
8. Гран при де Плимелек-Морбијан

### Распоред на резултатите на големите трки

| Голема трка | 2013 | 2014 | 2015 | 2016 |
| --- | --- | --- | --- | --- |
|  Џиро | — | — | 103 | — |
|  Тур | 134 | 73 | — | — |
|  Вуелта | — | — | 113 | СО |

СО = се откажал; — = не учествувал

Наводи
------

1. ↑  „Vital Concept Club unveil 2018 team kit". *Cyclingnews.com*. Immediate Media Company. 23 декември 2017. Посетено на 2 јануари 2018.

Надворешни врски
----------------

|  |  |
| --- | --- |
| Ризница | „Кевин Реза" на Ризницата ? |

* „Достигнувања на Кевин Реза". Cycling Archives.
* „Достигнувања на Кевин Реза". Cycling Quotient.
* „Достигнувања на Кевин Реза". ProCycling.
**Кевсер Сејфула-Хасанова** (р. 28 ноември 1921

 во Скопје) — македонска учесничка во НОБ.

Животопис
---------

Сејфула била учесник во НОБ. По фашистичката окупација на Македонија му пристапила на НОД и станала член на СКОЈ (1941). Во учебната 1941/42 година била на студии на Земјоделскиот факултет во Софија. Била организатор на турската женска младина за учество во НОД. Подоцна се вклучила како борец на шеснаесеттата македонска НО бригада и била примена за член на КПМ (1944). Била член на Околиски комитет на СКОЈ, а потоа била испратена на скоевски курс на ЦК на СКОЈ.

Наводи
------

1. ↑  Ристовски, Блаже, уред. (2009). „*Бучим*". *Македонска енциклопедија*. , книга I (А-Љ). Скопје: МАНУ. стр. 231. Text "series
" ignored (help)
**Зошто Бајо замина во ајдуци** (српски: *Зашто Бајо оде у хајдуке*) е српска епска (ајдутска) песна.

Содржина
--------

Бајо Пивљанин му праќа писмо на Ришнанин Хаџија во кое го потсетува како станал ајдук: Во минатото, тој бил трговец кој дотерал волови за да ги продаде, а Ришнанин Хаџија му го зел најубавиот вол, со што му ја намалил цената и Бајо претрпел голема штета; тогаш, тој се вратил дома и станал ајдутски арамбаша, дејствувајќи заедно со Лимо. Во писмото, Бајо му порачува на аџијата да му искова 30 сребрени токи за неговите ајдуци, а за него и за Лимо - златни токи. Тогаш, Ришнанин Хаџија му одговара дека нема да ја изврши порачката, туку ќе му излезе на двобој и предлага двајцата да ги донесат своите жени при што победникот ќе ја земе жената на поразениот...

Осврт кон песната
-----------------

Оваа песна е посветена на познатиот ајдук од XVII век, Бајо Пивљанин за кого е испеана втората најбројна група ајдучки песни во српското народно творештво. Исто така, во песната се споменуваат и ајдукот Лимо (Лимун) кој бил дел од дружината на Бајо, како и Ришнанин Хаџија, кој бил историска личност од XVII век, познат под името Ризванагиќ, а кој бил познат како голем јунак.

Наводи
------

1. ↑  *Хајдуци*. Београд: Народна књига, 1965, стр. 108-109.
2. ↑  „Песме о хајдуцима", во: *Хајдуци*. Београд: Народна књига, 1965, стр. 145.
3. ↑  *Хајдуци*. Београд: Народна књига, 1965, стр. 151-152.
**„Куќата на мачката"** е советски куклен цртан филм создаден од режисерката Маријана Новогрудовскаја заснован на истоимената бајка од Самуил Маршак во креативното здружение „Екран" во 1982 година. „Куќата на мачката" (1982) се покажала како безусловен успех на композиторот Максим Дунаевски.

Заплет
------

Гости дошле кај богатата Мачка: Петел, Кокошка, Коза, Коза и Свиња. Во исто време, нејзините питачи внуците Мачиња приоѓаат на нејзината куќа. Мачката ги поздравува гостите, но ги брка мачињата. Домаќинката ги носи гостите низ куќата и им го покажува богатиот ентериер. Гостите се восхитуваат и велат дека Мачкината куќа се зборува низ целиот град. Мачињата сакаат да влезат во куќата преку балконот, но се плашат од Козата. Тие се симнуваат од балконот и пеат обична песна, во која бараат храна, да се стоплат и да се сожалат на нив. Во меѓувреме, гостите се забавуваат во куќата а мачињата ги брка вратарот Мачорот Василиј. Мачката им покажува на гостите стапица за глувци, а вратарот ослободува два глувци да демонстрираат, но глувците им бегаат. Потоа вратарот вклучува механички глушец што ги плаши гостите, Петелот скока назад кон огништето, опашката му се запалува и ги пали завесите, со што се пали оган во целата куќа. Гостите се разбегуваат и не ги слушаат барањата на Мачката да се спаси мебелот. Гостите го земаат само пијаното а Василиј насилно ја извлекува Мачката од куќата за да не умре обидувајќи се да ги извади персиските теписи. Куќата изгорела. Мачката и Василиј се тажни што по пожарот тие на никого не му требале.Тие побарале да живеат со мачињата и тие ги прифатиле.

Креатори
--------

* Сценаристи: Владимир Голованов
* Режисер: Маријана Новогрудок
* Оператор: Евгениј Туревич
* Композитор: Максим Дунаевски
* Аранжман: Вадим Голутвин
* Дизајнер на сценографија: Галина Беда
* Аниматори: Татјана Молодова, Павел Петров, Владимир Кадухин
* Инженер за звук: Виталиј Азаровски
* Улогите ги искажаа: Вјачеслав Невиниј (мачка Василиј, петел, коза), Ирина Муравјова (коза, пиле, мачка, свиња)
* Уредување: Људмила Рубан
* Уредник: Александар Тимофеевскиј
* Режисер: Е. Бобровскаја.

Преизданија на ДВД
------------------

Цртаниот филм постојано бил објавуван на ДВД во колекции на цртани филмови:

* **„Мачки и глувци"**, ДО „Екран", дистрибутер „Крупен план", цртани филмови на дискот: „Мачки и глувци" (1975), „Друг празник" (1993), „Мали недоразбирања (Кити-Мотик)" (1970 ), „Злосторство" (1989), „Куќата на мачката "(1982).

Наводи
------

1. ↑  Кошки-мышки (DVD)

Надворешни врски
----------------

* Цртан филм на мрежното место „Бајун"
* Музеј на филмот „Големиот град". Сала 5 - цртани филмови Архивирано на 2 февруари 2021 г.
**Камила Гриб** (родена 1968 година) — шведска писателка. Добитник е на наградата за најдобар шведски роман за криминал и наградата „ Стаклен клуч" .

Животопис
---------

Родена е во Елвсја, 1968 година. Се школувала на Економското училиште во Стокхолм. Таа била ко-основач на фирмата за издаваштво на аудио книги Storyside и служела како нејзин извршен директор. Со нејзината сестра Еса Траф [de], таа објавила серија популарни криминалистички романи во кои се појавува психологот Сири Бергман, од кои двете биле номинирани за најдобар шведски роман на годината од страна на Шведската академија за писатели на криминал. Таа исто така била соавтор на трилогијата со Паул Леандер-Енгстром [sv] Во 2015 година, таа го објавила *Ледот под неа*, нејзиниот прв роман како единствен автор;проследен со *After She's Gone* во 2017 година, кој ја освоил наградата за најдобар шведски роман за криминал, како и наградата „ Стаклен клуч". Таа живее во Стокхолм .

Во 2020 година била најавена филмска адаптација на М*разот под неа*, со Дејзи Ридли во разговори за главната улога.

Наводи
------

1. ↑  Brunsdale, Mitzi M (2016). *Encyclopedia of Nordic Crime Fiction: Works and Authors of Denmark, Finland, Iceland, Norway and Sweden Since 1967*. стр. 441. ISBN 978-1476622774.
2. ↑  „Camilla Grebe". Ahlander Agency.
3. ↑  Vlessing, Etan (April 27, 2020). „Daisy Ridley in Talks to Star in 'The Ice Beneath Her' Thriller". *The Hollywood Reporter*.
**Кукурек** — вид јадење од плетени јагнешки црева. Ова јадење е распространето на Балканскиот Полуостров и во Турција. За разлика од Македонија каде за кукурек се користат само црева и шкембе, во одредени региони се користат и други внатрешни органи — срце, дроб. 

Кукурекот може да се спрема на раженче или во рерна. Во Турција кукурекот се служи како сендвич или во порција, се продава на улица и во рестораните.

Рецепт
------

Потребни состојки:

* 1 (околу 1,2 кг) плетенка кукурек
* 6-8 лаворови ливчиња
* 6-8 чешниња лук
* 2 моркови
* по потреба црн пипер во зрно
* по потреба вода
* 1 дл бело вино
* по потреба масло
* 2 лажици брашно
* 1 лажица црвен пипер
* 1/2 лажица буковец
* 1 лажица суво нане
* по потреба зачини (мешан сув зеленчук, црн пипер, сол, магдонос)

Кукурекот се мие и се зоврива во три води, а во четвртата се вари. Во последната вода се додаваат половина од лаворовите ливчиња и чешниња лук, морковите и сол по вкус. Се вари на умерен оган додека убаво се свари.

Потоа се сечи на парчиња и се реди во тава. Се додаваат сварените моркови, преостанатите лаворови ливчиња и чешниња лук, се налева вода - дел од таа во која се вареше, дел чиста и виното. Течноста треба да биде до половина на кукурекот. Се става во загреана рерна уште околу 30 минути, притоа еднаш се превртуваат парчињата.

Се прави запршка. На масло се пропржува брашното, па се додаваат двата вида пипер.
Се истура запршката во тавата, се зачинува по потреба со сол, и се додаваат останатите зачини. Се враќа в рерна уште малку додека проврие сосот.

Наводи
------

1. ↑  „Кукурек" — Дигитален речник на македонскиот јазик
2. ↑  Кукурек во сос на семрежното место на Мои рецепти
**Караш-Северин** (романски: *Judeţul Caraş-Severin*, унгарски: *Krassó-Szörény megye*) е округ во Романија, сместен во западниот дел на земјата. Главен град на округот е градот Решица, а значајни градови се и Карансебеш, Нова Молдавија, Анина и Оравица.

Географија
----------

### Местоположба

Решица е главен град на округот.
Округот Караш-Северин е копнен округ во Романија, кој се наоѓа на границата кон Србија. Окружен е:

* на север со: Тимиш;
* на североисток со: Хунедоара;
* на исток со: Горж;
* на југоисток со: Мехединци.

### Релјеф

Округот се наоѓа во историската област Банат. Најголем дел од неговата површина е покриена со Банатските планини, а на крајниот западен дел се наоѓа најисточниот дел на Панонската низина. Големо значење за округот има и реката Дунав, која е главен водотек во регионот и ја сочинува границата меѓу Романија и Србија.

Демографија
-----------

Округот спаѓа во групата на повеќенационални окрузи во Романија. Според пописот во Романија во 2002 година, Романците сочинуваат 88,2% од населението во округот, Ромите 2,4%, 1,9% се Хрвати, по 1,8% Германци и Срби, 1,7% Унгарци и 1% Украинци. Останатите 0,2% од населението се припадници на некоја друга националност.

Надворешни врски
----------------

|  |  |
| --- | --- |
| Ризница | „Караш-Северин (округ)" на Ризницата ? |

* Официјално мрежно место

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Романија |
| --- |
|  |
| 
* Алба
* Арад
* Арџеш
* Бакау
* Бистрица-Насауд
* Бихор
* Ботошан
* Браила
* Брашов
* Бузау
* Валча
* Ванча
* Васлуј
* Галац
* Горж
* Ѓурѓу
* Дамбовица
* Долж
* Илфов
* Јаломица
* Јаш
* Калараш
* Караш-Северин
* Клуж
* Ковасна
* Констанца
* Марамуреш
* Мехединци
* Муреш
* Њамц
* Олт
* Прахова
* Салаж
* Сату Маре
* Сибиу
* Сучава
* Телеорман
* Тимиш
* Тулча
* Харгита
* Хунедоара

 |  |

 |